กหดหกดหกดหกดระเบียบกระทรวงการคลังว่าด้วยหลักเกณฑ์ วิธีการและเงื่อนไขการประมูลจำหน่ายและการใช้บริการของสถาบันทางด้านการประเมินที่ดินอาคารสิ่งปลูกสร้างและเครื่องจักรอุปกรณ์การผลิตสุราโรงงานสุรากรมสรรพสามิตพ.ศ. ๒๕๔๒-------------- ด้วยคณะรัฐมนตรีไม่มีมติเมื่อวันที่๑๕ กันยายน ๒๕๔๑ และเมื่อวันที่ ๔ พฤษภาคม ๒๕๔๒ อนุมัติในหลักการให้ประมูลจำหน่ายที่ดิน อาคารสิ่งปลูกสร้างและเครื่องจักรอุปกรณ์การผลิตสุรา โรงงานสุขากรมสรรพสามิต คณะกรรมการพิจารณาการประมูลและการจำหน่าย โรงงานสุรากรมสรรพสามิต ตามคำสั่งกระทรวงการคลังที่ ๑๐๗/๒๕๔๒ ลงวันที่๒๖ พฤษภาคม ๒๕๔๒ ได้พิจารณาเสนอหลักเกณฑ์ วิธีการ และเงื่อนไขการประมูลจำหน่ายและการใช้บริการของสถาบันทางด้านการประเมินที่ดิน อาคารสิ่งปลูกสร้างและเครื่องจักรอุปกรณ์การผลิตสุรา โรงงานสุรากรมสรรพสามิตแล้ว เพื่อให้การดำเนินการเป็นไปโดยสอดคล้องกับลักษณะการจำหน่ายทรัพย์สินโรงงานสุรากรมสรรพสามิตตามมติคณะรัฐมนตรี อาศัยอำนาจตามข้อ ๔แห่งกฎกระทรวง ฉบับที่ ๑๑ (พ.ศ. ๒๕๓๗) และข้อ ๖ แห่งกฎกระทรวง ฉบับที่ ๑๑ (พ.ศ.๒๕๓๗) แก้ไขเพิ่มเติมโดยกฎกระทรวง ฉบับที่ ๑๔ (พ.ศ. ๒๕๔๒) ออกตามความในพระราชบัญญัติที่ราชพัสดุ พ.ศ. ๒๕๑๘ กระทรวงการคลังจึงออกระเบียบกำหนดหลักเกณฑ์ วิธีการและเงื่อนไขการประมูลจำหน่าย และการใช้บริการของสถาบันทางด้านการประเมินที่ดินอาคารสิ่งปลูกสร้าง และเครื่องจักรอุปกรณ์การผลิตสุรา โรงงานสุรากรมสรรพสามิต ดังต่อไปนี้เพื่อใช้บังคับสำหรับการประมูลจำหน่ายทรัพย์สินโรงงานสุรากรมสรรพสามิตแทนหลักเกณฑ์ วิธีการและเงื่อนไขที่กำหนดไว้ในระเบียบกระทรวงการคลังว่าด้วยวิธีการประมูลขายหรือแลกเปลี่ยนที่ราชพัสดุพ.ศ. ๒๕๓๘ และระเบียบกระทรวงการคลังว่าด้วยการใช้บริการของสถาบันทางด้านการประเมินอสังหาริมทรัพย์พ.ศ. ๒๕๓๘ ข้อ ๑ระเบียบนี้เรียกว่า ระเบียบกระทรวงการคลังว่าด้วยหลักเกณฑ์ วิธีการ และเงื่อนไขการประมูลจำหน่าย และการใช้บริการของสถาบันทางด้านการประเมินที่ดินอาคารสิ่งปลูกสร้าง และเครื่องจักรอุปกรณ์การผลิตสุรา โรงงานสุรากรมสรรพสามิต พ.ศ.๒๕๔๒ ข้อ ๒ระเบียบนี้ให้ใช้บังคับตั้งแต่บัดนี้เป็นต้นไป ข้อ ๓บรรดาระเบียบ ข้อบังคับ และคำสั่งอื่นใด ที่กำหนดไว้แล้วในระเบียบนี้ หรือซึ่งขัดหรือแย้งกับระเบียบนี้ ให้ใช้ระเบียบนี้แทน ข้อ ๔ให้อธิบดีกรมสรรพสามิตเป็นผู้รักษาการตามระเบียบนี้ หมวด ๑ ข้อความทั่วไป ------------ ข้อ ๕ในระเบียบนี้ (๑)"คณะกรรมการ" หมายถึง คณะกรรมการพิจารณาการประมูลและการจำหน่ายโรงงานสุรากรมสรรพสามิตที่กระทรวงการคลังแต่งตั้ง (๒)"อธิบดี" หมายถึง อธิบดีกรมสรรพสามิต (๓)"ทรัพย์สินที่ประมูลจำหน่าย" หมายถึง ที่ดิน อาคารสิ่งปลูกสร้างและเครื่องจักรอุปกรณ์การผลิตสุราของโรงงานสุรากรมสรรพสามิต จำนวน ๑๑ โรงงานซึ่งประกอบด้วยโรงงานสุรากรมสรรพสามิตจังหวัดปราจีนบุรี จังหวัดนครสวรรค์ จังหวัดอุตรดิตถ์จังหวัดเชียงใหม่ จังหวัดบุรีรัมย์ จังหวัดอุบลราชธานี จังหวัดหนองคาย จังหวัดขอนแก่นจังหวัดราชบุรี จังหวัดกาญจนบุรี และจังหวัดสุราษฎร์ธานี (๔)"เอกสารการประมูล" หมายถึง เอกสารที่กรมสรรพสามิตขายให้ผู้สนใจซื้อทรัพย์สินที่ประมูลจำหน่าย (๕)"ใบเสนอราคา" หมายถึง ใบเสนอราคาทรัพย์สินที่ประมูลจำหน่าย (๖)"ผู้เข้าประมูล" หมายถึง ผู้ยื่นใบเสนอราคา (๗)"มูลค่าของที่ดิน อาคารสิ่งปลูกสร้างที่ทางราชการประกาศกำหนด" หมายถึง มูลค่าที่ดิน อาคารสิ่งปลูกสร้างที่คณะกรรมการตามข้อ ๓ แห่งกฎกระทรวงฉบับที่ ๑๑ (พ.ศ. ๒๕๓๗) ออกตามความในพระราชบัญญัติที่ราชพัสดุ พ.ศ. ๒๕๑๘ กำหนด (๘)"มูลค่าของทรัพย์สินรวม" หมายถึง มูลค่าของทรัพย์สินที่ประมูลจำหน่าย (๙)"สถาบันที่ปรึกษา" หมายถึง สถาบันวิชาชีพ หรือบริษัทที่ปรึกษาที่ประกอบธุรกิจในการให้บริการเป็นที่ปรึกษาทางด้านการเมินอสังหาริมทรัพย์และเป็นนิติบุคคลสัญชาติไทย ข้อ ๖ในกรณีที่มีปัญหาหรือไม่อาจปฏิบัติตามระเบียบนี้ หรือกรณีที่ไม่ได้กำหนดไว้ในระเบียบนี้ ให้กระทรวงการคลังวินิจฉัยชี้ขาดหรือพิจารณาสั่งการ หมวดที่ ๒ คุณสมบัติของผู้เข้าประมูล -------------- ข้อ ๗ต้องเป็นนิติบุคคลทีจดทะเบียนตามกฎหมายไทย มีสำนักงานใหญ่อยู่ในประเทศไทย มีบุคคลสัญชาติไทยถือหุ้นจำนวนไม่น้อยกว่าร้อยละ ๕๑ ของหุ้นทั้งหมดและมีทุนจดทะเบียนไม่น้อยกว่าที่คณะกรรมการกำหนดโดยมีเงินลงทุนที่ชำระแล้วไม่น้อยกว่าร้อยละ ๒๕ ในวัยยื่นซองประมูล ข้อ ๘ต้องไม่เป็นผู้ถูกแจ้งเวียนชื่อผู้ทิ้งงานของทางราชการ หรือห้ามติดต่อหรือเข้าประมูลกับทางราชการ ข้อ ๙ต้องมีรายชื่อเป็นผู้ซื้อเอกสารการประมูลจากกรมสรรพสามิต หมวด ๓ วิธีการประมูล ---------- ข้อ๑๐ ให้กรมสรรพสามิตเป็นผู้ดำเนินการประกาศประมูลโดยมีสาระดังนี้ (๑)รายละเอียดเกี่ยวกับทรัพย์สินที่ประมูล (๒)คุณสมบัติของผู้มีสิทธิเข้าประมูล (๓)สถานที่และระยะเวลาในการซื้อเอกสารการประมูล (๔)กำหนดวัน เวลา และสถานที่รับซอง ปิดการรับซอง และเปิดซองประมูล (๕)หลักเกณฑ์ เงื่อนไขรายละเอียดการประมูล (Terms of Reference) ข้อ๑๑ ให้ปิดประกาศประมูลโดยเปิดเผย ณ กรมสรรพสามิต พร้อมกับส่งไปประกาศทางวิทยุกระจายเสียง และหรือลงประกาศในหนังสือพิมพ์และส่งให้กรมประชาสัมพันธ์ องค์การนสื่อสารมวลชนแห่งประเทศไทย ศูนย์รวมข่าวประกวดราคา และสำนักงานตรวจเงินแผ่นดินหรือสำนักงานตรวจเงินแผ่นดินภูมิภาคแล้วแต่กรณี การดำเนินการตามวรรคแรกให้กระทำก่อนวันรับซองประมูลตามระยะเวลาที่คณะกรรมการกำหนด แต่ต้องไม่น้อยกว่า ๓๐ (สามสิบ) วัน ข้อ๑๒ ทรัพย์สินที่ประมูลให้ประมูลเป็นรายโรงงาน ดังนี้ (๑)โรงงานสุรากรมสรรพสามิตจังหวัดปราจีนบุรี (๒)โรงงานสุรากรมสรรพสามิตจังหวัดนครสวรรค์ (๓)โรงงานสุรากรมสรรพสามิตจังหวัดอุตรดิตถ์ (๔)โรงงานสุรากรมสรรพสามิตจังหวัดเชียงใหม่ (๕)โรงงานสุรากรมสรรพสามิตจังหวัดบุรีรัมย์ (๖)โรงงานสุรากรมสรรพสามิตจังหวัดอุบลราชธานี (๗)โรงงานสุรากรมสรรพสามิตจังหวัดหนองคาย (๘)โรงงานสุรากรมสรรพสามิตจังหวัดขอนแก่น (๙)โรงงานสุรากรมสรรพสามิตจังหวัดราชบุรี (๑๐) โรงงานสุรากรมสรรพสามิตจังหวัดกาญจนบุรี (๑๑) โรงงานสุรากรมสรรพสามิตจังหวัดสุราษฎร์ธานี ผู้เข้าประมูลสามารถยื่นซองประมูลได้ทุกโรงงานโดยให้กำหนดการยื่นซองประมูลทั้ง ๑๑ โรงงานในวันและเวลาเดี่ยวกัน ข้อ๑๓ ให้ขายเอกสารการประมูล ณ กรมสรรพสามิต โดยให้คณะกรรมการเป็นผู้กำหนดราคาขาย ระยะเวลาในการขาย และอื่น ๆ ที่เกี่ยวข้อง ถ้ามีการยกเลิกการประมูลครั้งนั้นและมีการประชุมใหม่ ให้ผู้ซื้อเอกสารการประมูลครั้งก่อนมีสิทธิใช้เอกสารการประมูลนั้นหรือขอรับเอกสารการประมูลใหม่โดยไม่ต้องเสียค่าซื้อเอกสารการประมูลอีก ข้อ๑๔ เงื่อนไขการประมูลอย่างน้อยให้แสดงรายการด้งต่อไปนี้ (๑) รายละเอียดเกี่ยวกับทรัพย์สินที่จะประมูลจำหน่ายพร้อมทั้งแผนที่แสดงอาณาเขต และแผนที่สังเขป แสดงที่ตั้งและเส้นทางที่ใช้เดินทางไปถึงทรัพย์สินที่ประมูลจำหน่าย (๒)กรณีที่ลูกจ้างซึ่งทำงานอยู่ในโรงงานสุรากรมสรรพสามิตที่ประมูลจำหน่ายสมัครจะทำงานกับผู้ประมูลได้ ผู้ประมูลได้จะต้องพิจารณารับลูกจ้างดังกล่าวก่อนที่จะรับลูกจ้างใหม่ให้เข้าเป็นลูกจ้างของผู้ประมูลได้เป็นเวลาไม่น้อยกว่า ๑ ปีโดยให้เริ่มทำงานตั้งแต่วันที่ ๑ มกราคม ๒๕๔๓ เป็นต้นไป และให้ได้รับค่าจ้างไม่น้อยกว่าที่เคยได้รับ ณวันประกาศเปิดการประมูล หากผู้ประมูลได้จะให้ลูกจ้างผู้หนึ่งผู้ใดออกจากงานอันไม่ใช่ผู้นั้นได้กระทำความผิดร้ายแรงถึงขั้นเลิกจ้างได้ผู้ประมูลได้จะต้องจ่ายเงินค่าชดเชยให้แก่ลูกจ้างผู้นั้นไม่น้อยกว่าค่าจ้างอัตราสุดท้ายเป็นจำนวนเวลา ๙๐ (เก้าสิบ) วันโดยให้นับรวมเงินค่าชดเชยที่ผู้นั้นพึงจะได้รับตามพระราชบัญญัติคุ้มครองแรงงาน พ.ศ. ๒๕๔๑ ไว้ด้วยแต่ทั้งนี้รวมแล้วต้องไม่เกินจำนวนเวลา ๙๐ (เก้าสิบ) วัน (๓) มูลค่าของที่ดินอาคารสิ่งปลูกสร้างที่ทางราชการประกาศกำหนด และมูลค่าของทรัพย์สินรวม (๔)เงื่อนไขที่ผู้ประมูลได้ต้องเป็นผู้ชำระค่าธรรมเนียม ค่าภาษี และค่าใช้จ่ายต่าง ๆ ในการจดทะเบียนรับโอน และโอนกรรมสิทธิ์หรือสิทธิครอบครองทั้งหมดรวมทั้งค่าใช้จ่ายอื่นแต่เพียงฝ่ายเดียว (๕) ซองใบเสนอราคาที่ยื่นต่อทางราชการและลงทะเบียนรับซองไว้แล้วจะแก้ไข เปลี่ยนแปลง เพิกถอน หรือถอนคืนมิได้ (๖) กำหนดวัน เวลา และสถานที่รับซอง ปิดการรับซองและเปิดซองใบเสนอราคา (๗)กำหนดวัน และเวลานัดหมาย ไปดูสถานที่ และหรือการชี้แจง (ถ้ามี) (๘) สถานที่ติดต่อเกี่ยวกับรายละเอียดพร้อมทั้งแบบสัญญา (ถ้ามี) (๙) กำหนดระยะเวลา ให้ไปจัดทำสัญญาและจดทะเบียนสิทธิและนิติกรรมต่อพนักงานเจ้าหน้าที่ตามกฎหมาย โดยกำหนดระยะเวลาเริ่มต้นให้นับตั้งแต่วันที่ทางราชการแจ้งให้ทราบว่าเป็นผู้ประมูลได้ (๑๐)กำหนดให้ผู้เข้าประมูล วางหลักประกันซอง ตามจำนวนเงินและชนิดในข้อ ๑๙ และข้อ ๒๐ และให้มีเงื่อนไขว่าถ้าผู้เข้าประมูลถอนการเสนอราคาหรือไม่ไปทำสัญญาหรือข้อตกลง หรือไม่ไปจดทะเบียนสิทธิและนิติกรรมต่อพนักงานเจ้าหน้าที่ตามกฎหมายกับทางราชการภายในกำหนด หรือไม่ปฏิบัติตามสัญญาหรือข้อตกลงที่ทำไว้ทางราชการจะริบหลักประกันซอง หรือเรียกร้องจากผู้ค้ำประกัน (๑๑)เงื่อนไขการชำระเงิน (๑๒)ซองใบเสนอราคาต้องผนึกให้เรียบร้อย ก่อนยื่นต่อทางราชการและผู้เข้าประมูล จะต้องจัดทำบัญชีรายการเอกสารที่ได้ยื่นพร้อมซองใบเสนอราคาด้วย (๑๓)ใบเสนอราคาต้องทำเป็นภาษาไทย ลงราคารวมทั้งสิ้นเป็นตัวเลข และต้องมีตัวหนังสือกำกับ ถ้าตัวเลขและตัวหนังสือไม่ตรงกัน ให้ถือตัวหนังสือเป็นสำคัญ (๑๔)ข้อสงวนสิทธิ (๑๔.๑) ทางราชการสงวนไว้ซึ่งสิทธิที่จะยกเลิกการประมูลนั้น และผู้เข้าประมูลไม่มีสิทธิเรียกร้องค่าเสียหายใด ๆ ทั้งสิ้น (๑๔.๒) ทางราชการสงวนไว้ซึ่งสิทธิที่จะงดหรือเลือกผู้เข้าประมูลโดยไม่จำต้องเลือกผู้เข้าประมูลที่เสนอราคาทรัพย์สินที่ประมูลจำหน่ายสูงสุดเสมอไปรวมทั้งจะพิจารณายกเลิกการประมูลหากมีเหตุที่เชื่อได้ว่าการดำเนินการประมูลกระทำไปโดยไม่สุจริต หรือมีการสมยอมกันในการเสนอราคา หรือมีเหตุสมควรอย่างอื่นเพื่อประโยชน์แก่ทางราชการทั้งนี้ ผู้เข้าประมูลไม่มีสิทธิเรียกร้องค่าเสียหายใด ๆ ทั้งสิ้น (๑๔.๓) ทางราชการสงวนสิทธิเรียกร้องค่าเสียหายใด ๆ จากผู้ประมูลได้ที่ไม่มาทำสัญญาตามข้อ ๓๐ (๒) นอกเหนือจากการริบหลักประกันซองตาม (๑๐) ข้อ๑๕ ก่อนวันรับซองใบเสนอราคา หากมีความจำเป็นที่จะต้องชี้แจงหรือให้รายละเอียดเพิ่มเติมเพื่อประโยชน์ของทางราชการหรือมีความจำเป็นจะต้องแก้ไขคุณลักษณะเฉพาะหรือรายละเอียดที่เป็นสาระสำคัญที่มิได้กำหนดไว้ในเอกสารการประมูลตั้งแต่ต้นให้จัดทำเป็นประกาศประมูลเพิ่มเติม และดำเนินการตามข้อ ๑๑ โดยอนุโลมกับแจ้งเป็นหนังสือให้ผู้ที่ซื้อเอกสารประมูลไปแล้วทราบทุกรายด้วย การดำเนินการตามวรรคแรกหากจะเป็นเหตุให้ผู้เข้าประมูลไม่สมารถยื่นซองใบเสนอราคาได้ตามกำหนดเดิม ก็ให้เลื่อนวัน เวลารับซองและเปิดซองใบเสนอราคาได้ตามความจำเป็น ข้อ๑๖ นอกจากกรณีที่กำหนดไว้ตามข้อ ๑๕ เมื่อถึงกำหนดวันรับซองใบเสนอราคา ห้ามมิให้ร่นหรือเลื่อนหรือเปลี่ยนแปลงกำหนดเวลารับซองและเปิดซองใบเสนอราคา หมวด ๔ ข้อปฏิบัติในการยื่นซองใบเสนอราคา ------------ ข้อ๑๗ ผู้เข้าประมูลต้องยื่นเอกสารดังนี้ (๑)หนังสือรับรองการจดทะเบียนเป็นนิติบุคคลของกรมทะเบียนการค้ากระทรวงพาณิชย์ ซึ่งออกให้ไม่เกิน ๓ เดือนก่อนวันยื่นซองใบเสนอราคาและสำเนาใบทะเบียนภาษีมูลค่าเพิ่ม (ถ้ามี) พร้อมทั้งรับรองสำเนาถูกต้อง (๒)รายชื่อ สัญชาติ ที่อยู่ อาชีพ และจำนวนหุ้นของผู้ถือหุ้นรายใหญ่อันดับที่หนึ่งถึงอันดับที่ห้าสิบตามหลักฐานที่ปรากฏในสำเนาบัญชีรายชื่อผู้ถือหุ้นของนิติบุคคลซึ่งกรมทะเบียนการค่า รับรองในกรณีที่มีผู้ถือหุ้นไม่ถึง ๕๐ ราย ให้ยื่นทุกราย (๓)หนังสือรับรองของกรมทะเบียนการค้า กระทรวงพาณิชย์ แสดงชื่อผู้มีอำนาจกระทำการแทนนิติบุคคล และข้อจำกัดอำนาจ (๔)สำเนาหนังสือบริคณห์สนธิซึ่งแสดงวัตถุประสงค์ในการทำและค้าสุราและข้อบังคับของนิติบุคคลที่รับรองสำเนาถูกต้อง (๕)ข้อมูลเกี่ยวกับผลการดำเนินงานและฐานะการเงินของนิติบุคคลที่ผ่านมา (ถ้ามี) ซึ่งได้แก่ งบการเงิน อันประกอบด้วยรายงานของผู้สอบบัญชีงบดุลและงบกำไรขาดทุน (๖)หนังสือมอบอำนาจ ในกรณีนิติบุคคลผู้เข้าประมูลมอบอำนาจให้บุคคลอื่นเป็นผู้กระทำการแทนในการยื่นประมูลพร้อมทั้งสำเนาบัตรประจำตัวของผู้มอบอำนาจที่ทางราชการออกให้ (๗)สำเนาบัตรประจำตัวที่ทางราชการออกให้ และสำเนาทะเบียนบ้านของผู้แทน นิติบุคคล หรือผู้รับมอบอำนาจ แล้วแต่กรณี (๘)หลักประกันซอง ตามจำนวนเงินและชนิดในข้อ ๑๙ และข้อ ๒๐ (๙)ในเสนอราคา ข้อ๑๘ วิธีการยื่นซองใบเสนอราคา ให้ผู้เข้าประมูลจ่าหน้าซองถึงคณะกรรมการส่วนเอกสารแสดงคุณสมบัติและเอกสารหลักฐานของผู้เข้าประมูล ตามข้อ ๑๗ (๑)ถึงข้อ ๑๗ (๘) เป็นเอกสารประกองบการพิจารณานอกซอง หมวด ๕ หลักประกันซอง -------------- ข้อ๑๙ ผู้เข้าประมูลต้องวางหลักประกันซองพร้อมกับการยื่นซองใบเสนอราคาเป็นจำนวนเงินแต่ละโรงงาน ตามที่คณะกรรมการกำหนด ข้อ๒๐ หลักประกันซองให้ใช้หลักประกันอย่างใดอย่างหนึ่งหรือหลายอย่างรวมกัน ดังต่อไปนี้ (๑)เงินสด (๒)เช็คที่ธนาคารเซ็นสั่งจ่ายให้แก่กรมสรรพสามิต กระทรวงการคลัง ซึ่งต้องเป็นเช็คที่สั่งจ่ายไม่เกิน ๓ วันทำการและต้องเป็นเช็คที่สั่งจ่ายโดยธนาคารที่ตั้งอยู่ในเขตกรุงเทพมหานคร เท่านั้น (๓)หนังสือค้ำประกันของธนาคารภายในประเทศ (๔)หนังสือค้ำประกันของบรรษัทเงินทุนอุตสาหกรรมแห่งประเทศไทย บริษัทเงินทุนหรือบริษัทเงินทุนหลักทรัพย์ที่ได้รับอนุญาตให้ประกอบกิจการเงินทุนเพื่อการพาณิชย์และประกอบธุรกิจค้ำประกันตามประกาศของธนาคารแห่งประเทศไทยตามรายชื่อบริษัทเงินทุนที่ธนาคารแหงประเทศไทย แจ้งเวียนให้ส่วนราชการต่าง ๆ ทราบแล้ว (๕)พันธบัตรรัฐบาลไทย หรือพันธบัตรรัฐวิสาหกิจที่ธนาคารแห่งประเทศไทยรับรอง ข้อ๒๑ เมื่อคณะกรรมการได้พิจารณาคัดเลือกผู้เข้าประมูลได้จำนวนไม่เกิน ๓ ลำดับ ตามข้อ ๒๗ แล้ว ให้คืนหลักประกันซองของผู้เข้าประมูลที่มิได้รับคัดเลือกภายในกำหนด๑๕ วัน นับแต่วันที่ได้มีการเปิดซองใบเสนอราคาแล้ว การคืนหลักประกันซองของผู้เข้าประมูลรายที่ได้รับการคัดเลือกในวรรคแรกให้กระทำได้ต่อเมื่อได้มีการทำสัญญาตามข้อ ๓๐ (๒) เรียบร้อยแล้วเว้นแต่ในรายที่ถูกริบหลักประกันซอง การคืนหลักประกันซองที่เป็นหนังสือค้ำประกันของธนาคารหรือหนังสือค้ำประกันของบรรษัทเงินทุนอุตสาหกรรมแห่งประเทศไทย บริษัทเงินทุนหรือบริษัทเงินทุนหลักทรัพย์ในกรณีที่ผู้เข้าประมูลไม่มารับภายในกำหนดเวลาข้างต้นให้รีบส่งต้นฉบับหนังสือค้ำประกันคืนให้แก่ผู้เข้าประมูลโดยทางไปรษณีย์ลงทะเบียนโดยเร็วพร้อมกับแจ้งให้ธนาคารหรือบรรษัทหรือบริษัทเงินทุนผู้ค้ำประกันทราบด้วย หมวด ๖ การรับซองใบเสนอราคา -------------- ข้อ๒๒ ให้อธิบดีแต่งตั้งคณะกรรมการรับซองใบเสนอราคาประกอบด้วย ประธานกรรมการ ซึ่งเป็นข้าราชการระดับ ๘ ขึ้นไป จำนวน ๑ คนและกรรมการซึ่งเป็นข้าราชการระดับ ๓ ขึ้นไป อย่างน้อย ๓ คนโดยให้แต่งตั้งจากข้าราชการในสังกัดกรมสรรพสามิต แต่ถ้าเห็นเป็นการสมควร อธิบดีอาจแต่งตั้งข้าราชการในสังกัดกระทรวง ทบวงกรมอื่นเข้าร่วมเป็นกรรมการก็ได้ ถ้าประธานกรรมการไม่สามารถปฏิบัติหน้าที่ได้ให้อธิบดีแต่งตั้งข้าราชการที่มีคุณสมบัติดังกล่าวข้างต้น ทำหน้าที่ประธานกรรมการแทน ในกรณีเมื่อถึงกำหนดเวลารับซองแล้วประธานกรรมการยังไม่มาปฏิบัติหน้าที่ให้กรรมการที่มาประชุมเลือกกรรมการคนหนึ่งบทำหน้าที่ประธานกรรมการในเวลานั้นโดยให้คณะกรรมการดังกล่าวปฏิบัติหน้าที่เฉพาะข้อ ๒๓แล้วรายงานประธานกรรมการเพื่อดำเนินการต่อไป ข้อ๒๓ คณะกรรมการรับซองในเสนอราคามีหน้าที่ดงนี้ (๑)รับซองใบเสนอราคา ลงทะเบียนรับซองไว้เป็นหลักฐาน บันทึกไว้หน้าซองว่าเป็นของผู้ใด และให้คณะกรรมการรับซองใบเสนอราคาทุกคนลงลายมือชื่อกำกับหน้าซองใบเสนอราคา (๒)ตรวจสอบหลักประกันซองร่วมกับเจ้าหน้าที่การเงิน และให้เจ้าหน้าที่การเงิน ออกใบให้แก่ผู้ยื่นซองไว้เป็นหลักฐานหากไม่ถูกต้องให้หมายเหตุในใบรับและบันทึกในรายงานด้วย กรณีหลักประกันซองเป็นหนังสือค้ำประกันการตรวจสอบความสมบูรณ์ให้กระทำโดยแจ้งให้ธนาคารหรือบรรษัทหรือบริษัทเงินทุนผู้ออกหนังสือค้ำประกันทราบโดยทางไปรษณีย์ลงทะเบียนตอบรับด้วย (๓)รับเอกสารหลักฐานต่าง ๆ ตามบัญชีรายการเอกสารของผู้เข้าประมูล (๔)เมื่อพ้นกำหนดเวลารับซองแล้ว ห้ามรับซองในเสนอราคาหรือเอกสารต่าง ๆ ตามเงื่อนไขที่กำหนดในประกาศประมูลอีก (๕)ให้ส่งมอบซองใบเสนอราคา และเอกสารหลักฐานต่าง ๆ พร้อมด้วยบันทึกรายงาน การดำเนินการต่อคณะกรรมการ ข้อ๒๕ ในการประชุมปรึกษาของคณะกรรมการรับซองในเสนอราคา ต้องมีกรรมการมาพร้อมกันไม่น้อยกว่ากึ่งหนึ่งของจำนวนกรรมการทั้งหมดให้ประธานกรรมการและกรรมการแต่ละคนมีเสียงหนึ่งในการลงมติ มติของกรรมการรับซองใบเสนอราคาให้ถือเสียงข้างมากผู้ใดไม่เห็นด้วยให้ทำบันทึกความเห็นแย้งไว้ด้วย หมวด ๗ หลักเกณฑ์และสิทธิในการพิจารณาคัดเลือกและการทำสัญญา ------------ ข้อ๒๕ ให้คณะกรรมการ ตรวจสอบคุณสมบัติและเอกสารหลักฐานของผู้เข้าประมูลในการตรวจสอบนี้คณะกรรกมการมีอำนาจที่จะพิจารณาผ่อนปรนในกรณีการยื่นหลักฐานการประมูลไม่ถูกต้องครบถ้วน เฉพาะกรณีขาดเอกสารบางรายการที่ไม่เป็นสาระสำคัญหรือเป็นข้อผิดพลาดหรือผิดหลงเพียงเล็กน้อยหรือผิดแผกไปจากเงื่อนไขของข้อกำหนดยื่นประมูลในส่วนที่มิใช่สาระสำคัญ โดยทีความผิดพลาดดังกล่าว ไม่ทำให้เกิดความเสียหาต่อทางราชการซึ่งให้อยู่ในดุลยพินิจของคณะกรรมการ และเมื่อผู้เข้าประมูลรายใดได้รับการพิจารณาให้ผ่านคุณสมบัติแล้วให้คณะกรรมการเปิดซองใบเสนอราคาเพื่อพิจารณาต่อไป คณะกรรมการสงวนสิทธิไม่พิจารณาคัดเลือกผู้เข้าประมูลโดยไม่มีการพิจารณาผ่อนผันในกรณีดังต่อไปนี้ (๑)ไม่กรอกชื่อนิติบุคคล หรือลงลายมือชื่อผู้เข้าร่วมประมูลอย่างใดอย่างหนึ่ง หรือทั้งหมดในใบเสนอราคา (๒)เสนอรายละเอียดแตกต่างไปจาเงื่อนไขการประมูลที่เป็นสาระสำคัญหรือมีผลทำให้เกิดความได้เปรียบเสียเปรียบแก่ผู้ยื่นประมูลรายอื่น (๓)ราคาที่เสนอมีการขูดลบ ตก เติม แก้ไข เปลี่ยนแปลง โดยผู้เข้าประมูลมิได้ลงลายมือชื่อพร้อมประทับตรากำกับไว้ การวินิจฉัยของคณะกรรมการตามวรรคแรกและวรรคสองให้ถือเป็นเด็ดขาด ข้อ๒๖ ในกรณีไม่มีผู้เข้าประมูล หรือมีแต่ไม่ถูกต้องตรงตามรายการละเอียดและเงื่อนไขที่กำหนดให้คณะกรรมการเสนอกระทรวงการคลังเพื่อยกเลิกการประมูลครั้งนั้น ข้อ๒๗ เมื่อคณะกรรมการได้เปิดซองใบเสนอราคาแล้ว ให้ดำเนินการดังนี้ (๑)อ่านแจ้งราคาของผู้เข้าประมูลที่ผ่านการตรวจสอบคุณสมบัติและเอกสารหลักฐานตามข้อ ๒๕ แล้วโดยเปิดเผย ตามเวลาและสถานที่ที่กำหนดและให้กรรมการทุกคนลงลายมือชื่อกำกับไว้ ในใบเสนอราคา (๒)คณะกรรมการอาจสอบถามข้อเท็จจริงจากผู้เข้าประมูลรายใดเพิ่มเติมเพื่อนำมาใช้ประกอบการพิจารณาก็ได้แต่จะให้ผู้เข้าประมูลรายใดเปลี่ยนแปลงสาระสำคัญที่เสนอไว้แล้วมิได้ (๓)ให้คณะกรรมการตรวจสอบราคาที่ดิน อาคารสิ่งปลูกสร้างในใบเสนอราคาหากผู้เข้าประมูลรายใดเสนอราคาที่ดินอาคารสิ่งปลูกสร้างต่ำกว่ามูลค่าของที่ดิน อาคารสิ่งปลูกสร้างที่ทางราชการประกาศกำหนดคณะกรรมการจะไม่พิจารณาใบเสนอราคาของผู้เข้าประมูลรายนั้นต่อไป (๔)ให้คณะกรรมการพิจารณาจัดลำดับผู้เข้าประมูล เฉพาะรายที่ผ่านการตรวจสอบตามข้อ ๒๕ และการเสนอราคาที่ดิน อาคารสิ่งปลูกสร้าง ผ่านเกณฑ์ตาม (๓)โดยจัดลำดับจากผู้เข้าประมูลที่เสนอราคารวมทั้งสิ้นในลำดับสูงไปหาลำดับต่ำไว้ทุกรายและถ้าไม่มีผู้เข้าร่วมประมูลที่เสนอรายใดผ่านเกณฑ์ตาม (๓)ก็ให้คณะกรรมการเสนอยกเลิกการประมูลนั้นเสีย (๕)ถ้ามีผู้เข้าประมูลยื่นข้อเสนอในใบเสนอราคาตาม (๔) สูงสุดเท่ากันหลายรายให้เรียกผู้เข้าประมูลดังกล่าวมาให้ยื่นใบเสนอราคาใหม่พร้อมกันด้วยวิธียื่นซองใบเสนอราคา หากรายใดไม่มายื่นซองใบเสนอราคาให้ถือว่ารายนั้นยื่นตามใบเสนอราคาที่เสนอไว้เดิม (๖)ให้คณะกรรมการพิจารณาคัดเลือกผู้เข้าร่วมประมูลที่ได้จัดลำดับตาม (๔) ไว้จำนวนไม่เกิน ๓ ลำดับ แล้วเสนอความเห็นให้จำหน่ายแก่ผู้เสนอราคารวมทั้งสิ้นสูงสุดโดยให้จำแนกราคาจำหน่ายออกเป็นราคาจำหน่ายที่ดินและอาคารสิ่งปลูกสร้างกับราคาจำหน่ายเครื่องจักรอุปกรณ์การผลิตสุรา และดำเนินการตามข้อ ๓๐ ต่อไปหากผู้เสนอราคารวมทั้งสิ้นสูงสุด รายที่ได้รับอนุมัติให้เข้าทำสัญญาแล้วไม่ยอมเข้าทำสัญญากับทางราชการในเวลาที่ทางรายการกำหนด ให้คณะกรรมการพิจารณาจากผู้เสนอราคาที่ได้รับการคัดเลือกรายอื่น ๆ ต่อไป ข้อ๒๘ เมื่อคณะกรรมการได้ตรวจสอบคุณสมบัติเอกสารหลักฐาน และใบเสนอราคาตามข้อ ๒๕ และข้อ ๒๗ เห็นว่ามีผู้เข้าประมูลเสรอราคาถูกต้องตรงตามรายการละเอียดและเงื่อนไขที่กำหนดไว้ในประกาศประมูลเพียงรายเดียวให้คณะกรรมการพิจารณาเสนอความเห็นว่าการประมูลดังกล่าวมีเหตุสมควรที่กระทรวงการคลังจะดำเนินการต่อไปหรือสมควรยกเลิกการประมูล ข้อ๒๙ หลักการเปิดซองใบเสนอราคาแล้ว แต่ยังไม่ได้ทำสัญญาซื้อขายกับผู้เข้าประมูลรายได ถ้ามีความจำเป็นเพื่อประโยชน์ของทางราชการเป็นเหตุให้ต้องเปลี่ยนแปลงสาระสำคัญในรายละเอียดหรือเงื่อนไขที่กำหนดไว้ในเอกสารประมูลซึ่งทำให้เกิดการได้เปรียบเสียเปรียบระหว่างผู้เข้าประมูลด้วยกัน ให้กระทรวงการคลังพิจารณายกเลิกการประมูลครั้งนั้น ข้อ๓๐ เมื่อคณะกรรมการพิจารณาคัดเลือกผู้ประมูลตามข้อ ๒๗ ได้แล้ว ให้ดำเนินการดังนี้ (๑)เสนอความเห็นต่อกระทรวงการคลังเพื่อพิจารณาสั่งการ สำหรับที่ดิน อาคาร สิ่งปลูกสร้าง ให้เสนอต่อคณะกรรมการตามข้อ ๓ แห่งกฎกระทรวง ฉบับที่ ๑๑ (พ.ศ. ๒๕๓๗) ออกตามความในพระราชบัญญัติที่ราชพัสดุ พ.ศ. ๒๕๑๘เพื่อพิจารณาดำเนินการต่อไป (๒)เมื่อคณะรัฐมนตรีอนุมัติให้จำหน่ายทรัพย์สินที่ประมูลแล้ว ผู้ประมูลได้จะต้องไปทำสัญญาจะซื้อจะขายที่ดิน อาคารสิ่งปลูกสร้างกับกรมธนารักษ์และจะต้องไปทำสัญญาซื้อขายเครื่องจักร อุปกรณ์การผลิตสุรากับกรมสรรพสามิตตามแบบสัญญาและภายในเวลาที่ทางราชการกำหนด (๓)การจำหน่ายที่ดิน อาคารสิ่งปลูกสร้างและเครื่องจักรอุปกรณ์การผลิตสุรา โรงงานสุรากรมสรรพสามติให้จำหน่ายตามสภาพและตามเอกสารสิทธิที่เป็นอยู่ในวันทำสัญญาโดยผู้ประมูลได้ต้องตรวจสอบเขตจำนวนเนื้อที่ สภาพของที่ดินและสภาพของอาคารสิ่งปลูกสร้างเอง หากเนื้อที่ดินขาด หรือเกินจากที่ระบุในโฉนดบกพร้องอย่างใดอย่างหนึ่งอันเป็นเหตุให้เสื่อมราคา หรือเสื่อมความเหมาะสมในประโยชน์อันมุ่งใช้ปกติ หรือมีการรอนสิทธิใด ๆคู่สัญญาก็จะไม่ขอลดหรือเพิ่มราคาตามที่ประมูลไว้ และไม่มีสิทธิบอกเลิกสัญญาหรือเรียกค่าเสียหายในกรณีนี้ (๔)กรรมสรรพสามิตและกรมธนารักษ์จะทำการโอนกรรมสิทธิในทรัพย์สินประมูลให้แก่ผู้ซื้อได้ภายหลังวันที่ ๓๑ ธันวาคม ๒๕๔๒ หมวด ๘ การใช้บริการของสถาบันที่ปรึกษา ----------- ข้อ๓๑ เพื่อประโยชน์ในการกำหนดมูลค่าของทรัพย์สินรวมที่ประมูลจำหน่ายเพื่อใช้เป็นบัญชีเอกสารประกอบการประมูลให้อธิบดีดำเนินการจ้างสถาบันวิชาชีพหรือบริษัทที่ปรึกษาทางด้านการประเมินอสังหาริมทรพัย์ทำการศึกษาและประเมินราคาทรัพย์สินที่ประมูลจำหน่ายก็ได้ โดยปฏิบัติตามระเบียบสำนักนายกรัฐมนตรีว่าด้วยการพัสดุ พ.ศ. ๒๕๓๕และที่แก้ไขเพิ่มเติม โดยอนุโลม ประกาศณ วันที่ ๙ สิงหาคม พ.ศ. ๒๕๔๒ ธารินทร์ นิมมานเหมินท์ รัฐมนตรีว่าการกระทรงงการคลัง[รก.๒๕๔๒/พ๖๐ง/๑๒/๒๔ สิงหาคม ๒๕๔๒] ภคินี/พิมพ์ ๒๐/๑๒/๒๕๔๔